Julian Assange, stofnandi Wikileaks, verður ekki framseldur til Bandaríkjanna. Dómstóll í Lundúnum komst að þessari niðurstöðu í morgun.
Assange hefur verið ákærður í Bandaríkjunum fyrir njósnir eftir að Wikileaks birti þúsundir leynilegra skjala frá bandaríska hernum um hernað í Írak og Afganistan fyrir rúmum áratug. Bandarísk stjórnvöld hafa krafist þess að Bretar framselji hann. Dómarinn í málinu ákvað að heimila ekki framsal vegna bágrar andlegrar heilsu Assange. Stjórnvöld í Bandaríkjunum ætla að áfrýja niðurstöðunni. Lögmenn hans höfðu lýst yfir áhyggjum að því að hann gæti átt yfir höfði sér allt að 175 ára fangelsi í Bandaríkjunum Bandarísk yfirvöld hafa aftur á móti lýst því yfir að dómurinn yrði líklega fjögur til átta ár.
Assange er ástralskur ríkisborgari og hefur hann setið í fangelsi Lundúnum. Hann var handtekinn í apríl 2019 eftir að hafa haldið til í sendiráði Ecuador í Lundúnum frá árinu 2012. Þar var hann til að forðast handtöku eftir að Interpol lýsti eftir honum vegna ásakana um nauðgun í Svíþjóð. Rannsókn á því máli var síðar látin niður falla. Assange og lögmenn hans hafa ætíð haldið því fram að málarekstur bandarískra yfirvalda séu pólitískar hefnaraðgerðir vegna birtingar skjalanna á Wikileaks.
Julian Assange, einn stofnenda Wikileaks, verður ekki framseldur frá Bretlandi til Bandaríkjanna. Dómari komast að þessari niðurstöðu í morgun og segir ástæðuna vera þá að andleg heilsa Assange sé slæm. 